SQ ฟื้นตัวรอบใหม่! บวกแรง 4% ลุ้นกำไร Q4/60 Turnaround แนะซื้อเป้า 6.60 บ.
SQ ฟื้นตัวรอบใหม่! บวกแรง 4% ลุ้นกำไร Q4/60 Turnaround แนะซื้อเป้า 6.60 บ. โดย ณ เวลา 10.59 น. อยู่ที่ระดับ 4.78 บาท บวก 0.18 บาท หรือ 3.91% ด้วยมูลค่าซื้อขาย 99.19 ล้านบาท
16 ก.พ. 2561

บริษัท สหกลอิควิปเมนท์ จำกัด (มหาชน) หรือ SQ ณ เวลา 10.59 น. อยู่ที่ระดับ 4.78 บาท บวก 0.18 บาท หรือ 3.91% ด้วยมูลค่าซื้อขาย 99.19 ล้านบาท ราคาหุ้นฟื้นตัวรอบใหม่หลังร่วงแรงมาเกือบ 3 เดือน โดยนับตั้งแต่หุ้นปรับตัวลงจากระดับ 8.40 บาท เมื่อวันที่ 8 พ.ย. 60 เนื่องจากก่อนหน้านี้นักลงทุนเทขายจากความกังวลประเด็นแพ้การประมูลเหมืองแม่เมาะเฟส 9

บล.เคจีไอ  ระบุในบทวิเคราะห์ว่า SQ (เป้าพื้นฐาน 6.60 บาท) 1) ประเมินแรงขายก่อนหน้านี้จากความกังวลประเด็นแพ้การประมูลเหมืองแม่เมาะ เฟส 9 จบแล้ว ราคาหุ้นเริ่มสร้างฐาน ขณะที่ราคาพื้นฐาน (จาก Backlog ปัจจุบันที่มีในมือ 3.6 หมื่นล้านบาท) ไม่รวมงานเหมืองฯ อยู่ที่ 6.60 บาท 2) ฝ่ายวิจัยฯประเมินกำไรไตรมาส 4/60 = 23 ล้านบาท (Turnaround จากขาดทุน 42 ล้านบาทในไตรมาส 3/60)